ΦΥΛΛΟ ΕΡΓΑΣΙΑΣ ΣΤΟ ΚΕΦΑΛΑΙΟ : Ο Β’ Παγκόσμιος Πόλεμος/Ένας απολογισμός

1) Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη Σωστό, αν η πληροφορία είναι σωστή, ή τη λέξη Λάθος, αν η πληροφορία είναι λανθασμένη.
Α) Το πρωί της 28ης Οκτωβρίου 1940 η Ιταλία έκανε γνωστή στην ελληνική κυβέρνηση την πρόθεσή της να καταλάβει τμήματα της ελληνικής επικράτειας.
Β) Ο Β΄ Παγκόσμιος Πόλεμος ξεκίνησε από την Ευρώπη.

2) Να τοποθετήσετε τα παρακάτω γεγονότα στη σωστή χρονολογική σειρά, αρχίζοντας από το παλαιότερο:
α. Β΄ Παγκόσμιος Πόλεμος
β. Μικρασιατικός Πόλεμος
γ. Γαλλική Επανάσταση
δ. Ελληνική Επανάσταση
ε. Α΄ Βαλκανικός Πόλεμος

3) Με βάση τις ιστορικές σας γνώσεις και αντλώντας στοιχεία από το κείμενο που σας δίνεται, να απαντήσετε στα ακόλουθα ερωτήματα:
α. Με ποιον τρόπο μεταχειρίστηκαν οι Γερμανοί τους Εβραίους της Θεσσαλονίκης κατά τον Β’ Παγκόσμιο Πόλεμο;                           			 		         (13 μονάδες)                                                                                             
β. Ποια ήταν η τύχη των Εβραίων της Θεσσαλονίκης στη διάρκεια του πολέμου αυτού; 		         								          (12 μονάδες)
                                                                                           				         

ΚΕΙΜΕΝΟ
[bookmark: _GoBack]Οι Γερμανοί είχαν ζητήσει από τον Αρχιραβίνο[footnoteRef:2] της Κοινότητος, Τσβι Κόρετς, να τους παραδώσει κατάλογο με τα ονόματα όλων των μελών της Εβραϊκής Κοινότητας και εκείνος, πιθανώς ελπίζοντας ότι αυτό θα τους κατευνάσει[footnoteRef:3], τον παρέδωσε. [...] Το Σάββατο, 14 Μαρτίου του 1943 [...], 2.800 άτομα περίπου συνελήφθησαν και την επόμενη ημέρα εκτοπίστηκαν με τρένο στην Πολωνία, στοιβαγμένοι σε βαγόνια μεταφοράς ζώων, υπό αθλιότατες συνθήκες. [...] Πολλοί πέθαναν στη διαδρομή και τα πτώματα απλώς πετάγονταν στην άκρη της γραμμής, όποτε υπήρχε στάση. Οι Έλληνες σιδηροδρομικοί υπάλληλοι ταράχτηκαν από τα όσα είδαν και φήμες για εξόντωση των Εβραίων άρχισαν να διαρρέουν. Ήταν όμως ήδη πολύ αργά, η παγίδα είχε κλείσει: μέχρι τις 2 Αυγούστου 1943, σε συνολικά 19 σιδηροδρομικές αποστολές, 56.000 περίπου Εβραίοι της Θεσσαλονίκης εκτοπίστηκαν. Προορισμός για τους περισσοτέρους ήταν το στρατόπεδο του Άουσβιτς-Μπίρκεναου. Από αυτούς δε θα ξαναγύριζαν παρά μόνο περί τους 1.950. Η Ισραηλιτική Κοινότητα της Θεσσαλονίκης δεν θα ήταν ποτέ πια η ίδια. [2:  ραβίνος: ιερέας, δάσκαλος της εβραϊκής κοινότητας/ αρχιραβίνος: ο πρώτος από τους ιερείς.]  [3:  καθησυχάσει] 

Κεντρικό Ισραηλιτικό Συμβούλιο της Ελλάδος, Γενική Γραμματεία Νέας Γενιάς, Υπουργείο Εθνικής Παιδείας και Θρησκευμάτων, Το Ολοκαύτωμα των Ελλήνων Εβραίων, Αθήνα 2006, σ. 46.
4)Να αναφέρετε τέσσερις συνέπειες του Β’ Παγκοσμίου Πολέμου.


